ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Βρυξέλλες, 10.01.1996 
COM(95) 733 τελικό 
ΐίρόταση 
ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
για τον ορισμό του οργανισμού αναφοράς που είναι επιφορτισμένος να συνεργαστεί 
στο θέμα της ομοιομορφίας των μεθόδων δοκιμής και αξιολόγησης των αποτελεσμάτων 
των βοοειδών αναπαραγωγής καθαρής φυλής 
(υποβληθείσα από την Επιτροπή) 

ΑΝΑΚΟΙΝΩΣΗ ΠΡΟΣ ΤΗΝ ΕΠΙΤΡΟΠΗ 
Στο πλαίσιο της πολιτικής εκτροφής ζώων, το Συμβούλιο εξέδωσε την οδηγία 77/504/ΕΟΚ* 
σχετικά με τα βοοειδή αναπαραγωγής καθαρής φυλής. Η οδηγία αυτή έχει ως σκοπό να 
διευκολύνει το εμπόριο βοοειδών αναπαραγωγής καθαρής φυλής και, κατά συνέπεια, να 
προωθήσει την παραγωγικότητα της εκτροφής στην Κοινότητα. 
Οι μέθοδοι γενετικής αξιολόγησης των βοοειδών καθορίστηκαν με την απόφαση 
86/130/EOKb της Επιτροπής (όπως τροποποιήθηκε για τελευταία φορά από την απόφαση 
94/515/ΕΟΚ0). 
Με την οδηγία 87/328/ΕΟΚ3, το Συμβούλιο καθόρισε τους όρους αποδοχής για 
αναπαραγωγή των βοοειδών αναπαραγωγής καθαρής φυλής, τα οποία θα χρησιμοποιηθούν 
κατά κύριο λόγο για την τεχνητή γονιμοποίηση. Το άρθρο 5 της οδηγίας αυτής 
προσδιορίζει ότι το Συμβούλιο, αποφασίζοντας κατόπιν προτάσεως της Επιτροπής, ορίζει 
έναν ή περισσότερους κοινοτικούς οργανισμούς αναφοράς, οι οποίοι είναι αρμόδιοι για τη 
συνεργασία στο θέμα της ομοιομορφίας των μεθόδων δοκιμής και αξιολόγησης των 
αποτελεσμάτων. Ο οργανισμός αυτός θα είναι επιφορτισμένος να συντονίζει τις μεθόδους 
δοκιμής των βοοειδών αναπαραγωγής καθαρής φυλής προκειμένου να επιτυγχάνεται η 
συγκρισιμότητα των αποτελεσμάτων των αξιολογήσεων αυτών στα διάφορα κράτη μέλη. 
Ο προτεινόμενος οργανισμός είναι ο INTERBULL, ο οποίος έχει ως έδρα τη Σουηδία και 
ο οποίος είναι ήδη αναγνωρισμένος σε παγκόσμιο επίπεδο από την I CAR (Διεθνή Επιτροπή 
Καταγραφής Ζώων). Στόχος του είναι η διευκόλυνση της σύγκρισης της γενετικής 
εκτίμησης των γαλακτοπαραγωγών βοοειδών των κρατών μελών. 
Αυτός είναι ο σκοπός της έκδοσης της παρούσας απόφασης. 
Η παρούσα απόφαση δεν έχει επιπτώσεις στον κοινοτικό προϋπολογισμό. 
ΕΕ αριθ. L 206 της 12.08.1977, σ. 38 
ΕΕ αριθ. L 101 της 17.04.1986, σ. 37 
ΕΕ αριθ. L 207 της 10.08.1994, σ. 30 
ΕΕ αριθ. L 167 της 26.06.1987, σ. 54 
ΠΡΟΤΑΣΗ ΑΠΟΦΑΣΗΣ ΤΟΥ ΣΥΜΒΟΥΛΙΟΥ 
της 
για τον ορισμό του οργανισμού αναφοράς που είναι επιφορτισμένος να συνεργαστεί 
στο θέμα της ομοιομορφίας των μεθόδων δοκιμής και αξιολόγησης των αποτελεσμάτων 
των βοοειδών αναπαραγωγής καθαρής φυλής 
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, 
Έχοντας υπόψη: 
τη συνθήκη για την ίδρυση της Ευρωπαϊκής Κοινότητας, 
την πρόταση της Επιτροπής, 
την οδηγία 87/328/ΕΟΚ του Συμβουλίου, της 18ης Ιουνίου 1987, σχετικά με την αποδοχή 
στην αναπαραγωγή βοοειδών αναπαραγωγής καθαρής φυλής1, και ιδίως το άρθρο 5, 
Εκτιμώντας: 
ότι προκειμένου να υπάρξει ομοιομορφία των μεθόδων δοκιμής και αξιολόγησης των 
αποτελεσμάτων κατά την αποδοχή για αναπαραγωγή βοοειδών αναπαραγωγής καθαρής 
φυλής, πρέπει να ορισθεί ένας οργανισμός αναφοράς· 
ότι οι αρμοδιότητες και τα καθήκοντα του οργανισμού αυτού πρέπει να καθορισθούν· 
ότι, υπό το φως της κτηθείσας πείρας, είναι ευκταίο να ορισθεί το κέντρο "INTERBULL" ως 
οργανισμός αναφοράς επιφορτισμένος να συνεργάζεται στο θέμα της ομοιομορφίας των 
μεθόδων δοκιμής και αξιολόγησης των αποτελεσμάτων των βοοειδών αναπαραγωγής 
καθαρής φυλής, 
ΕΕ αριθ. L 167 της 26.06.1987, σ. 54 £ 
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
Άρθρο 1 
1. Το κέντρο που αναφέρεται στο παράρτημα Ι ορίζεται ως οργανισμός αναφοράς 
επιφορτισμένος να συνεργάζεται στο θέμα της ομοιομορφίας των μεθόδων δοκιμής και 
αξιολόγησης των αποτελεσμάτων των βοοειδών καθαρής φυλής. 
2. Τα καθήκοντα του κέντρου που ορίστηκε στην παράγραφο 1 καθορίζονται στο 
παράρτημα II. 
Άρθρο 2 
Η παρούσα απόφαση απευθύνεται στα κράτη μέλη. 
Βρυξέλλες, Για το Συμβούλιο 
3 
ΠΑΡΑΡΤΗΜΑ I 
Ονομασία του κέντρου: 
INTERBULL Centre 
Department of animal breeding and Genetics 
Swedish University of Agricultural Sciences 
Box: 7023 
S - 750 07 Uppsala, Sweden 
τηλ.: +46/18/671974 
fax: +46/18/672648 
e/mail: Γεώργιος Μπάνος hfs.slu.se 
<f 
ΠΑΡΑΡΤΗΜΑ II 
Τα καθήκοντα του κέντρου που ορίστηκε στο άρθρο 1 παράγραφος 1 είναι τα ακόλουθα: 
1) λειτουργία ως κέντρο τεκμηρίωσης και πληροφόρησης αναφορικά με τις μεθόδους 
δοκιμής και εκτίμησης της γενετικής αξίας των ζώων του βοείου είδους αναπαραγωγής 
καθαρής φυλής για τα κράτη μέλη της Ευρωπαϊκής Ένωσης, σύμφωνα με την 
απόφαση 86/130/ΕΟΚ3. Το έργο αυτό αφορά τα εξής: 
συλλογή των πληροφοριών σχετικά με τα προγράμματα βελτίωσης που 
καθορίστηκαν από τις διάφορες οργανώσεις και ενώσεις εκτροφέων που τηρούν 
γενεαλογικά βιβλία, 
- τακτική συλλογή των αποτελεσμάτων των γενετικών αξιολογήσεων καθώς και 
καταγραφή των γενεαλογιών στα διάφορα κράτη μέλη, 
σύγκριση των διαφόρων μεθόδων δοκιμής και εκτίμησης της γενετικής αξίας των 
βοοειδών αναπαραγωγής καθαρής φυλής. 
2) παροχή τεχνικής βοήθειας για την εναρμόνιση των διαφόρων μεθόδων δοκιμής και 
εκτίμησης της γενετικής αξίας των βοοειδών αναπαραγωγής καθαρής φυλής, ιδίως με 
τη σύσταση των μεθόδων υπολογισμού που πρέπει να χρησιμοποιούνται ή με την 
πρόβλεψη προγραμμάτων επιλογής που περιλαμβάνουν τη δοκιμή. 
3) παροχή τεχνικής βοήθειας προκειμένου να καταστεί δυνατή η σύγκριση των 
αποτελεσμάτων των μεθόδων δοκιμής και εκτίμησης της γενετικής αξίας των ζώων στα 
διάφορα κράτη μέλη, και ιδίως με: 
την αξιοποίηση πρωτοκόλλων ελέγχου που επιτρέπουν την επίτευξη αξιολογήσεων 
στα διάφορα κράτη μέλη κατά τρόπο ώστε να βελτιώνεται η συνεκτικότητα των 
αποτελεσμάτων καθώς και η αποτελεσματικότητα των προγραμμάτων επιλογής, 
- την πραγματοποίηση διεθνούς αξιολόγησης των ζώων με βάση τη γενετική 
αξιολόγηση που πραγματοποιήθηκε στα διάφορα κράτη μέλη, 
- τη διάδοση των επιμέρους αποτελεσμάτων που προέκυψαν από τις διεθνείς 
αξιολογήσεις, 
- τη δημοσίευση των τύπων μετατροπής καθώς και όλων των σχετικών γενετικών 
εργασιών. 
4) παροχή τεχνικής βοήθειας στους οργανισμούς που αναφέρονται στο στοιχείο Ι του 
παραρτήματος 86/130/ΕΟΚ στο θέμα της συμμετοχής στις συγκρίσεις των 
αποτελεσμάτων της εκτίμησης της γενετικής αξίας σε διεθνές επίπεδο. 
5) παροχή υπηρεσιών εμπειρογνώμονα σχετικά με την αξιολόγηση των ζώων 
αναπαραγωγής καθαρής φυλής και προσπάθεια ρύθμισης των προβλημάτων που 
συνδέονται με τη γενετική αξιολόγηση που πραγματοποιείται στα διάφορα κράτη μέλη. 
ΕΕ αριθ. L 101 της 17.04.1986, σ. 37 όπως τροποποιήθηκε για τελευταία φορά από την 
απόφαση 95/515/ΕΟΚ (ΕΕ αριθ. L 207 της 10.08.1994, σ. 30). 
5" 
ISSN 0254-1483 
COM(95) 733 τελικό 
ΕΓΓΡΑΦΑ 
GR 03 
Αριθ. καταλόγου : CB-CO-95-769-GR-C 
ISBN 92-77-98768-5 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Λουξεμβούργο